እቲ ኣብ ቀብሩ ካብ ሞት ዝተንሰአ ቻይናዊ መን ይባሃል?
ሞይቱ ዝተባህለ ቻይናዊ ኣብ ቀብሩ ይትንስእ
ኣብ ናይ ቻይና ክፍለ ሃገር ሁበይ ኣብ ሓንቲ ከተማ ስነ ስርዓት ቀብሪ ኣብ ዝካየደሉ ግዜ መዋቲ ብምትንሳእ ቀባሮ ከምዘሰንበደ ንምንጭታት እቲ ከባቢ ብምጥቃስ ማዕከናት ሓቢሮም።

ከቢድ ኣትካኺ ዝነበረ ወዲ 45 ዓመት መዋቲ ግዎ ልዩ ከም ኣመሉ ሽጋራ እናትከኸን መስተ እናሰተየን ከሎ እዩ ቁልዕጽ ኢሉ ወዲቑ። ምስኡ ዝነበሩ ኣዕሩኽቱ ናብ ሆስፒታል ምስ ወሰድዎ ድማ ኣብ ሓንጎሉ ብርቱዕ መድመይቲ ከምዘለዎ ሓካይም ገሊጾም።

ብህይወት ናይ ምንባር ዕድሉ ትሕቲ ሓሙሽተ ሚእታዊት ጥራይ ስለ ዝነበረ እውን ድሕሪ 3 ኣዋርሕ ሞይቱ።

ቤተ ሰብን ደቂ ዓድን ናይ ቀብሪ ስነ ስርዓት እናካየዱሉ እንከለዉ ግና ዝተዓፈነ ምስትንፋስ ካብቲ ሬሳ ሰሚዖም። ነቲ ሬሳ ምስ ቀልዕዎ ድማ ህያው ኰይኑ ክነብዕ ከም ዝጸንሖም ገሊጾም።

ንሳቶም ናብ ሆስፒታል ብቕልጡፍ ከምዝመለስዎን፡ እናሓሾ ይኸይድ ከምዘሎን ጸብጻባት የረድኡ። ድሕሪ ምሕዋዩ ዝዀነ ዓይነት ስንክልና ከየጋጥሞ ንምዕዛብ ሓካይም ይከተተልዎ ምህላዎም’ውን የረድኡ።
ግዎ ልዩ